b'\n_START_ARTICLE_\nTiit Elenurm\n_START_PARAGRAPH_\nTiit Elenurm (s\xc3\xbcndinud 3. juunil 1952 Tallinnas) on eesti juhtimisteadlane ja ettev\xc3\xb5tluse arendaja, Estonian Business Schooli ettev\xc3\xb5tlusprofessor, Eesti \xc3\x84riinglite V\xc3\xb5rgustiku ESTBAN ja Eesti Konsultantide Assotsiatsiooni liige.\n_START_SECTION_\nHaridus\n_START_PARAGRAPH_\nTiit Elenurm l\xc3\xb5petas 1974. aastal Tallinna Tehnika\xc3\xbclikooli majandusteaduskonna t\xc3\xb6\xc3\xb6stuse juhtimise ja planeerimise erialal, 1980 kaitses ta Moskvas Plehhanovi-nimelises Rahvamajandusinstituudis dissertatsiooni teemal "Organisatsiooni juhtimisstruktuuride juurutamisprotsesside t\xc3\xa4iustamise probleemid". Sta\xc5\xbeeerinud Helsingi Majandus\xc3\xbclikoolis ja Londoni \xc3\x9clikoolis ning osalenud ettev\xc3\xb5tlus\xc3\xb5ppe programmis Harvardi \xc3\x84rikoolis USAs.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\n1974\xe2\x80\x931979 t\xc3\xb6\xc3\xb6tas Tallinna Tehnika\xc3\xbclikoolis inseneri ja vaneminsenerina ning 1979\xe2\x80\x931992 Eesti Majandusjuhtide Instituudis teaduri ja juhtimiskonsultandina. 1992\xe2\x80\x932000 koolitus- ja konsultatsioonifirma EM-International p\xc3\xb5hiomanik ja tegevjuht. Alates 2000. aastast Estonian Business Schooli professor, t\xc3\xb6\xc3\xb6tanud ettev\xc3\xb5tluse \xc3\xb5ppetooli juhatajana. Tegutsenud k\xc3\xbclalis\xc3\xb5ppej\xc3\xb5una Soomes, Prantsusmaal, Saksamaal, Sloveenias, Poolas, T\xc5\xa1ehhi Vabariigis ja mujal. On kuulunud Eesti Vabariigi presidendi Akadeemilise N\xc3\xb5ukogu majanduskomisjoni ja Majandus- ja Kommunikatsiooniministeeriumi V\xc3\xa4ikeettev\xc3\xb5tluse N\xc3\xb5ukotta.\n_START_SECTION_\nTeadust\xc3\xb6\xc3\xb6\n_START_PARAGRAPH_\nTeadust\xc3\xb6\xc3\xb6 suunad: innovaatiline ja piiri\xc3\xbclene ettev\xc3\xb5tlus, rahvusvaheline \xc3\xa4ri ja ekspordi juhtimine, erinevad ettev\xc3\xb5tlusorientatsioonid, loovus ja muudatuste juhtimine, teadmusjuhtimine, iduettev\xc3\xb5tjate ja investorite koost\xc3\xb6\xc3\xb6, \xc3\xa4riv\xc3\xb5imalused virtuaalsetes v\xc3\xb5rgustikes, Eesti ettev\xc3\xb5tjate rahvusvahelistumise toetamine.\n_START_SECTION_\nIsiklikku\n_START_PARAGRAPH_\nTiit Elenurm on abielus, tal on t\xc3\xbctar ja poeg ning kuus lapselast. Tema harrastusteks on m\xc3\xa4gimatkamine, jalgrattas\xc3\xb5it ja ujumine._NEWLINE_Osales 2019. aastal Eesti Vabariigi Riigikogu valimistel erakonna Eesti 200 kandidaadina valimisringkonnas 3, Mustam\xc3\xa4e ja N\xc3\xb5mme. Tema valimisplatvormist'